Ce câștigă Coreea de Nord din trimiterea de soldați pe frontul din Ucraina, alături de armata lui Putin
Există tot mai multe informații conform cărora Coreea de Nord se pregătește pentru un rol mai direct în războiul Rusiei din Ucraina, o mișcare care ar putea avea reverberații mult dincolo de linia frontului în războiul care face ravagii în Europa. Statele Unite, Ucraina și Coreea de Sud susțin că trupele nord-coreene au fost trimise în Rusia pentru antrenament, cu scopul de a fi desfășurate în Ucraina. Rusia și Coreea de Nord au negat aceste informații, în timp ce Coreea de Sud a sugerat că orice desfășurare ar putea determina reevaluarea nivelului de sprijin militar pe care îl acordă Ucrainei, scrie CNN.